กฎกระทรวงกฎกระทรวงกำหนดชนิดหรือประเภทของอาคารหลักเกณฑ์ วิธีการ และเงื่อนไขในการตรวจสอบงานออกแบบและคำนวณส่วนต่างๆของโครงสร้างอาคารพ.ศ.๒๕๕๐[๑] อาศัยอำนาจตามความในมาตรา ๕ (๒) และ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๒๑ ทวิ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑การก่อสร้าง ดัดแปลงหรือเคลื่อนย้ายอาคารชนิดหรือประเภทดังต่อไปนี้ให้ผู้ขอรับใบอนุญาตหรือผู้แจ้งตามมาตรา๓๙ ทวิ จัดให้มีการตรวจสอบงานออกแบบและคำนวณส่วนต่างๆ ของโครงสร้างอาคาร(๑) โรงมหรสพ(๒) อาคารสูง หรืออาคารขนาดใหญ่พิเศษ(๓)อาคารที่มีพื้นที่ส่วนหนึ่งส่วนใดเป็นที่ชุมนุมคนตั้งแต่หนึ่งพันตารางเมตรขึ้นไปและมีความยาวของคานหรือโครงหลังคาช่วงหนึ่งช่วงใดเกินยี่สิบเมตร(๔) อาคารที่มีความยาวของคานช่วงหนึ่งตั้งแต่สิบเมตรขึ้นไปและรับน้ำหนักเสาฝากซึ่งเสาดังกล่าวรับน้ำหนักชั้นถัดไปมากกว่าหนึ่งชั้น(๕)อาคารที่มีพื้นของชั้นใต้ดินต่ำกว่าระดับพื้นดินที่ก่อสร้างเกินเก้าเมตร(๖)อาคารประเภทที่ใช้พื้นไร้คานและมีความยาวระหว่างเสาช่วงหนึ่งช่วงใดตั้งแต่แปดเมตรขึ้นไป(๗)ป้ายหรือสิ่งที่สร้างขึ้นสำหรับติดหรือตั้งป้ายที่มีความสูงจากระดับฐานตั้งแต่สิบเมตรขึ้นไปหรือมีพื้นที่ตั้งแต่ห้าสิบตารางเมตรขึ้นไปข้อ ๒การตรวจสอบงานออกแบบและคำนวณส่วนต่างๆของโครงสร้างอาคารให้กระทำโดยผู้ได้รับใบอนุญาตให้เป็นผู้ประกอบวิชาชีพวิศวกรรมควบคุมสาขาวิศวกรรมโยธา ระดับวุฒิวิศวกร ตามกฎหมายว่าด้วยวิศวกรผู้ดำเนินการตรวจสอบตามวรรคหนึ่งต้องไม่ดำเนินการตรวจสอบงานออกแบบและคำนวณส่วนต่างๆของโครงสร้างอาคารที่ผู้ดำเนินการตรวจสอบ หรือคู่สมรส พนักงานหรือตัวแทนของผู้ดำเนินการตรวจสอบเป็นผู้จัดทำหรือรับผิดชอบข้อ ๓การตรวจสอบงานออกแบบและคำนวณส่วนต่างๆของโครงสร้างอาคารให้ผู้ดำเนินการตรวจสอบทำการตรวจสอบแบบแปลน รายการประกอบแบบแปลนและรายการคำนวณ ในส่วนที่เกี่ยวกับโครงสร้างของอาคารโดยให้พิจารณาถึงหลักเกณฑ์และมาตรฐาน ดังต่อไปนี้(๑) หลักเกณฑ์ตามที่กำหนดไว้ในกฎหมายว่าด้วยการควบคุมอาคารกฎหมายอื่นที่เกี่ยวข้อง หรือข้อบัญญัติท้องถิ่นที่ใช้บังคับอยู่ในขณะที่มีการขอรับใบอนุญาตหรือแจ้งตามมาตรา๓๙ ทวิ และ(๒)มาตรฐานการออกแบบและคำนวณโครงสร้างอาคารของสถาบันของทางราชการ หรือสภาวิศวกรหรือซึ่งเป็นที่ยอมรับของสถาบันของทางราชการหรือสภาวิศวกรในกรณีที่ผู้ดำเนินการตรวจสอบเห็นว่างานออกแบบและคำนวณเป็นไปตามบทบัญญัติแห่งกฎหมายและมาตรฐานที่กำหนดไว้ในวรรคหนึ่งให้ผู้ดำเนินการตรวจสอบออกหนังสือรับรองการตรวจสอบงานออกแบบและคำนวณส่วนต่างๆของโครงสร้างอาคารตามแบบท้ายกฎกระทรวงนี้ พร้อมทั้งจัดทำเอกสารแสดงรายละเอียดการคำนวณโครงสร้างหลักที่ใช้ในการคำนวณเพื่อตรวจสอบงานออกแบบและคำนวณดังกล่าวมอบให้แก่ผู้ขอรับใบอนุญาตหรือผู้แจ้งตามมาตรา ๓๙ ทวิให้ไว้ณ วันที่ ๑๕ พฤศจิกายน พ.ศ. ๒๕๕๐พลเอกสุรยุทธ์ จุลานนท์รัฐมนตรีว่าการกระทรวงมหาดไทย[เอกสารแนบท้าย]๑. หนังสือรับรองการตรวจสอบงานออกแบบและคำนวณส่วนต่างๆของโครงสร้างอาคาร(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดชนิดหรือประเภทของอาคารที่ต้องจัดให้มีการตรวจสอบงานออกแบบและคำนวณส่วนต่างๆของโครงสร้างอาคารตลอดจนหลักเกณฑ์ วิธีการ และเงื่อนไขในการตรวจสอบงานออกแบบและคำนวณส่วนต่างๆ ของโครงสร้างอาคารเพื่อประโยชน์แห่งความมั่นคงแข็งแรงและความปลอดภัยของอาคาร และโดยที่มาตรา ๒๑ ทวิแห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓ บัญญัติให้กำหนดโดยกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๑๒ธันวาคม ๒๕๕๐[๑]ราชกิจจานุเบกษา เล่ม ๑๒๔/ตอนที่ ๘๖ ก/หน้า ๑/๓๐ พฤศจิกายน ๒๕๕๐